دار الوداد الرياضي والفتح الرباطي بيعة وشرية مزيانة فهاد الميركاتو بعدما تعاقد الوداد مع محمد الناهيري لاعب الفتح الرباطي، الملقب بكريستيانو، مصادر “كود” أكدات أن رضى الهجهوج غادي اتعاقد مع فريق الفتح الرباطي. الفتح الرباطي وافق على بيع الناهيري للوداد ب 180 مليون سنتيم، ووقع عقد لثلاث سنوات، بينما تفاصيل عقد الهجهوج باقي محسموش فيها، رغم الاتفاق الرسمي بين الفريقين. وبصفقة الهجهوج غادي اكون الفتح أول فريق دار تعاقدات مزيان، بعدى شرى آيت الخرصة من آسفي، وجاب السمومي حتى هو من آسفي، وشرى الزرهوني اللاعب ديال الرجاء، هو وصاحبو زكرياء بلمعاشي، وخدا حتى لامين دياكيتي من الدفاع الجديدي وهادو كلهم لاعبين في المستوى الجيد. 
الوداد كيتبادلو مع الفتح في اللعابة